Bybelskool » Die verhaal van die kerk – Paulus versit berge
Die verhaal van die kerk – Paulus versit berge
Written by Chris van Wyk. Posted in Paulus
In hierdie inperking; In jou lewe; In die kerk; In hierdie wêreld.
Dit is ‘n vraag wat die dissipels ‘n paar jaar na Jesus se hemelvaart ook gevra het. Toe die vreugde van Pinksterdag uitgeloop het op vervolging. Toe die standvastigheid van Stefanus beantwoord is met steniging. Toe die gelowiges uit Jerusalem moes vlug vir hulle lewe.
Op die koop toe het Paulus die verleentheid van die gelowiges aangegryp en die gemeente in Jerusalem verwoes, sê Lukas in Handelinge 8. Paulus het van huis tot huis in Jerusalem gegaan en die mans en vroue uitgesleep en in die tronk laat gooi. Hy het soos ‘n besetene agter die vlugtelinge aan gereis om hulle met geweld terug te sleep na Jerusalem om hulle in die tronk te laat gooi.
Waar was God?
Op die pad na Damaskus; Om Paulus te ontmoet; Om Paulus van ‘n besete vervolger in ‘n begeesterde verkondiger van die evangelie te verander.
Dit is nie anders vandag nie. Al is ons in ‘n heel ander situasie met die Covid-19 pandemie. In die grootste uitdagings wat ons beleef, is die Here nie net by ons nie, maar besig om sy plan uit te werk
Om ons te roep; Om ons te stuur; Om ons te begelei.
Totdat hierdie hele wêreld die boodskap van Jesus gehoor het.
Volg saam met die volgende vier maande die lewe van Paulus, hierdie passievolle pionier vir die evangelie.
Soos Lukas dit beskryf in die boek Handelinge; Soos Paulus self aan die woord kom in sy dertien briewe.
Paulus se verhaal is die verhaal van die kerk. Dit is die verhaal van ‘n man wat berge versit vir die evangelie. Maak nie saak wat die uitdagings was nie. Wat die evangelie gevat het waar dit nog nie in hierdie wêreld was nie. Oor berge en deur riviere. Te voet en per boot. Na enkelinge en skares. In klein dorpies en groot stede. In tronke en raadsale.
Tot almal die boodskap gehoor het, selfs die konings van sy wêreld.
Daarmee het Paulus se verhaal ook die verhaal van die Christelike kerk geword.
Ons, die kerk is geroep om soos Paulus gestuurdes te wees, om berge te versit in diens van die evangelie. Ons is geroep om alle hindernisse te oorkom sodat hierdie wêreld in God kan glo en op hulle beurt gestuurdes kan word.
God die Vader roep ook vir jou om die boodskap van Jesus Christus in die krag van die Heilige Gees regdeur die wêreld tot aan die einde van die aarde te vat.
Laai die Die verhaal van die kerk af en doen Bybelstudie saam met my uit Handelinge en die dertien briewe van Paulus.
Luister elke Sondag na die erediens op Youtube waar ek 18 temas daaruit gaan verkondig (daar is ook ‘n kleiner video en klankbaan beskikbaar). Skakels na die verskillende bydraes hieronder.
Laat die Here jou lewe hierdeur verander sodat Hy jou kan gebruik om die taak van die kerk te voltooi.
Jul 24, 2020 at 16:19 | #
Dis vir my wonderlik hoe die evangelie ten spyte van die vervolging kon oorleef en hoeveel miljoene
mense vandag dit navolg! Wat nou van die evangelies Prontuit die waarheid?
Jul 24, 2020 at 16:24 | #
Hi Christa, ek gaan steeds aan met Prontuit die Waarheid. Volgende aflewering volgende Donderdag.
Jul 25, 2020 at 13:13 | #
Beste Ds. Chris.
Net n BAIE GROOT dankie vir Paulus. n Deel van Die Bybel wat vir my persoonlik al soveel keer moes deutrek, bemoedig, aanspreek. Het die boek afgelaai en sien uit na die eredienste.
Jul 25, 2020 at 13:45 | #
Aug 2, 2020 | #
Ek stem nie heeltemal saam met jou nie.
Mens hoef nie denk spronge te maak om die Bybel se storie oor Jona net te aanvaar as die waarheid nie
2de punt, Die Bybel se nêrens die aarde is 6000 jaar uit nie. Weereens probeer mense ‘n afleiding maak van die teks, maar ‘n mens kan enige van baie foute maak deur nè mens se eie “somme” te doen.
As die Bybel uit drukklik gesê het die aarde is 6000 jaar uit het ek dit aanvaar en geglo maar nou probeer mense geslagte optel en so by ‘n ouderdom kom.
Kom ek gee jou slegs een voorbeeld hoe die optel van almal se ouderdomme verkeerde antwoorde gee.
Wie se Adam het verouder terwyl hy in die tyn van Eden was, dit maak nie vir my sin dat ‘n sonde vrye mens sy lewe jare sou begin tel het terwyl sy liggaam volmaak is nie. Hy kon net sowel duisende jare op aarde gelewe het voor die sonde val en eers na die sonde val het hy begin verouder en sy jare begin optel, die Bybel se nie vir ons hoe lank hulle in die tuin gelewe het voor die sonde val nie
Ek sê nje dit is die antwoord oor hoekom die aarde se berekende ouderdom en die en die bekende ouderdom van die som van die geslagte in die bybel nie ooreenstem nie. Maar daar kan baie redes wees, carbon dating is ook nie so wetenskaplik soos hulle probeer voorgee nie en hulle kon daarmee ook foute gemaak het.
Al wat ek sê is die Bybel kan ten volle waar wees en daar kan verskille wees wat ons in die wetenskap sien, sonder dat mekaar weer spreek
Jul 29, 2020 | #
Ons hou baie van hierdie Bybel studies
Jul 25, 2020 | #
Jul 24, 2020 | #
Hi Carla, jy is geregtig om ‘n ander standpunt te handhaaf, maar neem net in ag dat ‘n hele aantal van die dissipels net die doop van Johannes ontvang het, en nie die doop van Jesus nie. So is Apollos ook nie oor gedoop na hy net die doop van Johannes ontvang het nie (Hand 18). Dit is God wat optree in die doop, nie die dopeling nie. Die kinderdoop is dus geldig as ‘n daad van God al kom geloof by hulle ná die doop.
Hi Tom – Die krisis wat die Here hier afkondig oor Juda is gemik daarop dat daar ‘n nuwe eendragtigheid onder die volk onder leiding van die priesters gevestig kan word. Die priesters moet daarom ‘n vasdag bepaal waar al die leiers en die inwoners van die land bymekaar kan kom om na die Here te roep. Wat hulle beleef, is ‘n “dag van die Here”, ‘n dag waarin Hy verwoestende bedreigings gebruik om hulle tot bekering te roep. Die verwoestende effek daarvan word weereens in terme van die tempel ekonomie uitgespel, sowel as in terme van die saaiboere se skade, maar nou ook bykomend in terme van die veeboere wie se vee bulk en blêr. Die profeet self roep hartroerend tot die Here en wys dat hy raaksien wat gebeur, dat dit hom diep raak en verklaar dat hulle almal, soos die diere, “wag op uitkoms van U af.”
Dit is regtig fundamenteel dat die boodskap van die Here van geslag tot geslag oorgedra moet word, nie net in goeie tye nie, maar ook in tye van verlies en vernietiging. ‘n Mens sou selfs kon sê, veral in tye van vernietiging. Ons staan immers in ‘n geloofsverbintenis nie net met die gelowiges wat saam met ons aanbid nie, maar veral en in die eerste plek in ‘n geloofsverbintenis met ons kinders en kleinkinders en selfs verder aan in die geslagte.
Dit is ook net so fundamenteel deel van die boodskap van die Here dat verlies en vernietiging ‘n oproep tot samehorigheid en eendragtigheid is vir die hele geloofsgemeenskap. Dit is hierdie tye wat deur die Here gebruik word om mense tot inkeer en ‘n herverbintenis aan Hom te bring wat só noodsaaklik is as soeke na en die wag op die uitkoms van die Here. Soos Joël kan ons dan ook uitroep dat ons “wag op uitkoms van U af.” Daarom is vas en bid so belangrik.
Hi Steven, baie mense was ongeletterd in daardie tyd en kon nie lees nie. Johannes sê dus: “Geseënd is die een wat die woorde van hierdie profesie ‘voorlees vir ander’, en die mense wat dit hoor en wat ter harte neem wat daarin geskrywe staan, want die eindtyd is naby.”
Hi Karen, jy is op die regte bladsy daar. Jy kan die skakels aan die onderkant van die bladsy volg om alles daar van Jona te lees. Hier is die eerste een: https://bybelskool.com/jona-god-ontferm-hom-oor-nineve/